Varios seareiros do Compostela denuncian actuacións desproporcionadas e detencións arbitrarias por parte da Policía - MpDC\nVarios seareiros do Compostela denuncian actuacións desproporcionadas e detencións arbitrarias por parte da Policía\nWritten By Virgulino on 28/11/08 | 13:47\nO Movemento polos Dereitos Civís recibiu nas últimas horas varias denuncias sobre a desproporcionada actuación dos Corpos e Forzas de Seguridade durante o partido do pasado domingo entre o Pontevedra B e o Compostela. Dous afectados dirixíronse a asociación solicitando asesoría xurídica, perante a actitude inxustificadamente agresiva e as detencións arbitrarias levadas a cabo pola Policía. Dous afeccionados do club santiagués foron detidos, acusados de atentado e resistencia a autoridade. O Movemento estuda as circunstancias legais do caso e valorará a existencia ou non de lesións dos dereitos fundamentais dos afectados.\nOs incidentes acaeceron o pasado domingo, durante a celebración do encontro que enfrontaba en Pasarón ó Compostela co Pontevedra B. As Forzas e Corpos de Seguridade prepararon un despregue de efectivos absolutamente inhabitual para un partido de terceira división, sen que existisen antecedentes de altercados graves con seareiros dos equipos que xustificasen semellante operativo. As testemuñas falan da presencia de varios vehículos da Policía Nacional, así como de distintos axentes de Antidisturbios procedentes de Vigo.\nAntes do encontro e durante o mesmo sucedéronse as medidas, aparentemente inxustificadas, para controlar os movementos dalgúns grupos de afeccionados do Compostela, que denunciaron a actitude agresiva e provocadora dos axentes. A tensión foi en aumento, e durante a celebración dun dos tantos algúns efectivos policiais cargaron contra un dos seguidores. Segundo relataron os afectados, ó solicitar a identificación do axente que o golpeara, o mozo foi desaloxado do estadio e levado a comisaría.\nÓ parecer as intervencións policiais continuaron no interior do estadio, e varios afeccionados queixáronse das agresións recibidas en forma de patadas e golpes. Outro mozo foi detido durante os incidentes, e trasladado a comisaría, negándose a prestar declaración ó igual que o outro detido.\nO Movemento polos Dereitos Civís expresa a súa indignación perante os feitos, e pregúntase polos motivos da evidente predisposición policial contra os seareiros. Todas as fontes consultadas sinalan a desproporcionada actuación dos axentes como a desencadeante dos incidentes. O MpDC está a preparar un informe sobre os pormenores legais do caso, e ofrecerá apoio xurídico ós afectados e a aquelas persoas que decidan presentar denuncias polas agresións sufridas.\nPublicado por Virgulino en 13:47


Guia docente 2019_20 Facultade de Ciencias da Educación\nXeografía para mestres\nMateria Xeografía para mestres Código O05G110V01907\nTraballo tutelado Presentación do traballo realizado acorde ás pautas propostas.\nOs resultados de aprendizaxe esperados son:\n- Coñecer e aplicar os métodos e técnicas propios da Xeografía no estudo e análise espacial e dominar o vocabulario xeográfico básico\n- Adquirir os coñecementos e a comprensión para deseñar e xustificar programacións docentes\n- Manexo dos Tics de forma adecuada ás necesidades e niveis da Educación Infantil 15 CB1\nEstudo previo Asistencia e participación en clase\n- Adquirir coñecementos e comprensión dunha área relevante do currículo de Educación Infantil\n- Ampliar a formación cultural 5 CB1\nResolución de problemas Presentación dos traballos realizados na aula (comentarios, reflexións, análises).\n- Elaborar e avaliar recursos para o ensino e a aprendizaxe xeográficos\n- Manexo dos Tics de forma adecuada ás necesidades e niveis da Educación Infantil\n- Desenvolver e avaliar contidos do currículo mediante recursos didácticos apropiados e promover as competencias correspondentes nos estudantes 10 CB1\nExame de preguntas de desenvolvemento Tres probas teóricas sobre os conceptos básicos e contidos do temario.\n- Ampliar a formación cultural\t 35 CB1\nResolución de problemas e/ou exercicios Tres probas prácticas sobre aspectos tratados no temario.\n- Adquirir os coñecementos e a comprensión para deseñar e xustificar programacións docentes\t 35 CB1\nAs probas teóricas e prácticas, os traballos de aula, tutelado e demais actividades serán *liberatorias. No exame final (oficial) faranse as partes que queden pendentes, no seu caso. En caso de non asistir e non realizar as actividades, ou non realizar as probas correspondentes, faranse todas no exame final (oficial). Para obter un aprobado na cualificación final é CONDICIÓN NECESARIA superar as probas teóricas e prácticas. A realización das demais actividades por si soas, aínda que numericamente permítano, non será suficiente para conseguir o aprobado final. Da mesma maneira, o aprobado da parte teórico-práctica non bastará para o aprobado final sen a realización e superación das demais actividades.\nAs probas teóricas e prácticas non se compensarán entre si de face á nota final; é preciso aprobar o tres partes de maneira independente. Os contidos teórico-prácticos de cada proba serán os seguintes: na primeira, os do bloque 1; na segunda, os do bloque 2; na terceira, os do bloque3.\nÁs probas parciais teórico-prácticas só se poderán presentar aqueles alumnos que entregasen unha ficha debidamente cuberta dentro do primeiro mes.\nNa segunda convocatoria, xullo, e demais convocatorias extraordinarias, deberá facerse un exame global da materia. Non se conservarán as notas de eventuais partes aprobadas. Soamente conservaranse, en caso de realizarse na aula, as cualificacións das actividades das clases *B. De non realizar estas actividades, deberán realizarse nese exame.\nTodo o alumnado, asista ou non ás aulas, ten dereito a ser avaliado (mediante un exame ou no modo que se estableza na guía docente). As mesmas condicións de avaliación xerais rexen para aqueles alumnos que, por algunha razón, non poidan asistir regularmente a clase.\nAs datas dos exames pódense consultar na páxina web da Facultade.


Organizan un obradoiro en Guitiriz para pais de nenos mal comedores - GALICIAXA\nPor Redacción XA25 Novembro, 2019Sin comentarios\nO Concello de Guitiriz celebrará este mércores 27 de novembro un taller dirixidos a pais en nais de pequenos cal comedores. O obxetivo do curso é axudar e aconsellar sobre como introducir novos alimentos e como tratar cos nenos que se negan a comer ou que teñen outro tipo de problemas vinculados ao xantar.\nO Curso desenvolverase na Casa Habanera de Guitiriz a partir das 16.30 horas y estará a cargo de Nutricoles.\nA inscrición pódese formalizar chamando ao Concello, no teléfono 982 370 109 ou no enderezo electrónico info@concellodeguitiriz.com.\nCasa HabaneraGuitirizTaller para pais


A Deputación de Ourense impulsa o «Start Up» para fomentar o emprendemento – Galicia 24 Horas\nA Deputación de Ourense impulsa o «Start Up» para fomentar o emprendemento\nBy Redacción on 30 junio, 2015 Comentarios desactivados en A Deputación de Ourense impulsa o «Start Up» para fomentar o emprendemento\nO presidente da Deputación de Ourense, Manuel Baltar, inaugurou no Centro Cultural «Marcos Valcárcel» a Xornada Star-up «A aventura de emprender», na que se analizaron experiencias de empredemento, modelos de negocio, mercado e marketing. O presidente do goberno provincial estivo acompañado por María Benjumea, fundadora e presidenta de «Spain Starup», e por Antonio Villaverde, vicepresidente da Cámara de Comercio de Ourense.\nMaría Benjumea, creadora e impulsora do maior foro mundial de investidores e emprendedores, o «Spain Startup The South Summit», que se celebra en Madrid, destacou o papel que está a xogar a Deputación de Ourense no ámbito da innovación e de modernidade na xestión, afirmando que os proxectos que está a desenvolver nos ámbitos da administración electrónica, o medio ambiente, a competitividade e ou mesmo a cooperación cos concellos «é un exemplo de innovación que debería trasladarse a outras deputacións de España».\nBenjumea, que na pasada edición do «Spain Startup The South Summit» reuniu a 7.000 persoas de 34 nacionalidades, das cales máis de 2.000 eran empresas e investidores que coñeceron as ideas de 3.500 emprendedores, subliñou que «o marcado carácter innovador que está a demostrar a Deputación de Ourense é unha boa proba de que os políticos e as institucións deben achegarse cada vez máis á innovación, en favor dunha maior eficiencia da xestión a prol dos cidadáns».\nPola súa banda, o presidente do goberno provincial inaugurou a xornada afirmando que Ourense «destaca pola súa cultura e tradición do emprendemento, orixinada na nosa razón de ser como pobo emigrante, traballador e creativo». Manuel Baltar agradeceu a María Benjumea a súa presenza neste encontro de emprendedores «porque ela é o vivo exemplo de como crear proxectos e crer neles, unha filosofía que encaixa perfectamente na liña estratéxica da Deputación de apoio á competitividade e ao talento en Ourense, unha provincia que é modelo de emprendedores en moitos de ámbitos, entre os que destacan o deseño textil, a industria da automoción e o cooperativismo no sector agroalimentario».\nTamén se referiu á importancia de combinar emprendemento e innovación o vicepresidente da Cámara de Comercio, Antonio Villaverde, ao afirmar que son claves «para o desenvolvemento nos novos ámbitos empresariais». Villaverde destacou a colaboración entre o Inorde, a Cámara e a Fundación Incyde, «que fixo posible levar a cabo na provincia de Ourense tres programas de creación e consolidación de empresas nos que se impulsaron 80 proxectos».\n«A aventura de emprender»\nA xornada de hoxe, organizada pola Deputación de Ourense a través do Inorde e a Fundación Incyde, coa colaboración de «Spain Startup» e da Cámara de Ourense, tivo como obxectivo reunir a empresarios e emprendedores ourensáns vinculados ao mundo da innovación e a creatividade aplicada aos negocios para que contasen as súas experiencias e analizaran a situación actual, ofrecendo claves para converter ideas en proxectos reais.\nO encontro comezou cunha «conversación inspiracional» baixo o título de «Como volver emprender e non morrer no intento?», a cargo de María Benjumea e Miguel Caballero, fundador de Tutellus. María Benjumea animou tamén ás startups ourensás a participar no próximo South Summit, que terá lugar na praza de touros das Vendas (Madrid) os días 7,8 e 9 de outubro. Este encontro reunirá nun mesmo escenario aos principais fondos de investimento internacionais e ás corporacións máis innovadoras. Posteriormente, desenvolvéronse relatorios sobre emprendemento e nnovación, e un taller que analizou o tema: «Do deseño do modelo de negocio ao seu desenvolvemento no mercado; o go-to-market strategy», a cargo de Marcos Eguillor, Profesor do IE Business School e experto en negocio dixital.\nA Deputación de Ourense impulsa o «Start Up» para fomentar o emprendemento added by Redacción on 30 junio, 2015


A Esperanza é un Salto Expectante | Christianity Today\nA Esperanza é un Salto Expectante\nO Advento lémbranos que a esperanza Cristiá está formada polo xa acontecido e polo que vai acontecer outra vez.\nJay Y. Kim| November 28, 2020\nA miña nai, Young Kim, naceu en Corea en 1948 cando a nación iniciaba a guerra civil. Cando tiña cinco anos, o país dividiuse en dous, o Norte e o Sur. A súa familia, anteriormente próspera, perdeuno todo. Os seus pais morreron sendo ela unha adolescente. Perdeu os seus dous irmáns maiores poucos anos despois. Co tempo, a miña nai viuse nun matrimonio disfuncional. Separouse do meu pai e, aos seus 30 anos, emigrou aos Estados Unidos como nai solteira cunha bolsa de roupa, con algúns dólares na man e comigo, un neno daquela. A súa vida foi unha historia de loita, pena e perda. Con todo, a pesar dos desafíos, nunca coñecín a unha persoa tan esperanzada coma ela.\nSe llo puideses preguntar a ela, diríache sen a menor dúbida ou vacilación que Xesús é a única fonte da súa esperanza. Diríache que dende o día en que se atopou co Cristo resucitado hai case 40 anos, as circunstancias pasaron a un segundo plano, deixando paso a algo moito máis inmutable e inalterable. Pero ese algo non é un conto de fadas utópico, impoluto ou sofisticado, construído sobre pensamentos felices ou fantasías dunha vida sen problemas. A súa esperanza é unha suxeición, dura e esgotadora moitas veces, en algo moito máis firme. Unha ancoraxe decidida e inquebrantable en algo que aconteceu e acontecerá.\nEn 1 Pedro 1:13 lemos: “Por iso, preparados espiritualmente para a vosa peregrinación e vivindo con sobriedade, poñede toda a vosa esperanza na graza que se vos concederá cando sexa a revelación de Xesús Cristo”. No grego orixinal, a palabra traducida como "preparados" (anazōnnymi) é un termo que describe a preparación física. Deriva dunha práctica común no antigo Oriente Próximo: a xente recollía a súa longa prenda exterior e arremángaa arremangábaa para prepararse para a acción física, fosen campesiños que ían aos campos, soldados que saían á batalla ou corredores que cinguían a roupa para correr sen atrancos.\nPregúntome se Pedro estaba a pensar nun dos seus primeiros encontros con Cristo resucitado mentres escribía estas palabras na súa primeira epístola. No final do evanxeo de Xoán lemos a historia de Xesús resucitado que aparece aos seus discípulos á beira do mar de Galilea. Pedro e os demais están a pescar, pero logo de recoñecer a Xesús chamándoos dende a beira, Pedro “cinguiu o vestido ... e botouse ó mar” (21:7). Arremangou a prenda exterior. É a mesma palabra e imaxes que usa en 1 Pedro 1:13. Cando Pedro viu a Xesús revelado nos arredores de Galilea, cinguiu a roupa inmediatamente e entrou en acción. Varias décadas despois, Pedro invita aos primeiros seguidores de Xesús a facer o mesmo fronte á esperanza que eles –e nós– temos “na graza que se vos concederá cando sexa a revelación de Xesús Cristo”.\nExpectación e Acción\nAlgúns lingüistas suxiren que a palabra esperanza en inglés (hope) comparte raíces etimolóxicas coa palabra 'hop' (brinco), transmitindo que esperar por algo é brincar coa expectación, saltar cara á posibilidade. Sexa certo ou non, a idea apunta a algo interesante. Nos nosos tempos, a idea da esperanza foi vinculada á pasividade, anulada da súa natureza orientada á acción. Esperamos que estas liñas non sexan demasiado longas. Esperamos un bo diagnóstico. Esperamos que todo funcione.\nHoxe en día, a esperanza adoita considerarse unha versión madura do desexo. É por iso que, cando as nosas esperanzas semellan demasiado extravagantes, podémolas chamar “pensamento desexoso”. Pero a esperanza cristiá non é simple pensamento positivo. A esperanza cristiá é un salto cara adiante. Entramos en acción. Vivimos en movemento. No libro The Message, Eugene Peterson expresa o comezo de 1 Pedro 1:13 deste xeito: “Así que, arremangádevos”. A esperanza cristiá consiste en arremangarnos e comezar a traballar. É unha esperanza de clase obreira, que nos dispón e nos prepara para ensuciar as mans, andar e traballar fronte á expectación e a promesa.\nEsta natureza radicalmente contra-intuitiva da esperanza cristiá caracterízase por unha resistencia e unha fortaleza que brillan pola súa ausencia na esperanza producida pola cultura pop. A esperanza cristiá non abandona, senón que se ergue fronte ao sufrimento e á dor do noso mundo. Tim Keller escribe: “Mentres que outras visións do mundo nos levan a tomar partido nas alegrías da vida prevendo as penalidades que virán, o cristianismo capacita á súa xente para tomar partido nas penalidades deste mundo, degustando a alegría que virá”. A esperanza cristiá non se engana con promesas mundanas de confort e facilidade nesta vida, agardando con ansiedade a que chegue o inevitable. Pola contra, a esperanza cristiá participa con forza e resolución na loita da experiencia humana. Si, hai dor e sufrimento nesta vida, pero a esperanza cristiá permite a quen a recibe manterse firme con toda a dignidade que a imago Dei pode ofrecer.\nPenso nos meus amigos Landon e Sarah Baker. A nosa comunidade alegrouse cando anunciaron que estaban esperando un bebé. Pero cando o bebé naceu, houbo complicacións. No medio dunha pandemia mundial, entrei na UCIN do hospital cunha máscara posta para orar por unha fermosa meniña que non viviría nesta terra por máis de tres días. Cheos de bágoas, os novos pais oraron pola súa filla e suxeitárona mentres daba o último suspiro e entraba na eternidade. Leron os Salmos con ela, e cantaron sobre o seu amor por Xesús. Mesmo na súa dor, a súa esperanza nunca vacilou.\nPenso no meu amigo Darren Johnson, que pasou máis dun ano sen traballo. Cunha familia que manter e facturas que pagar, a situación era grave. Non estaba no paro por falta de esforzos. As cousas simplemente non ían ben, e non sabía por que. Pero na súa confusión, continuou orando, adorando, dirixindo á súa familia con coraxe e servindo á súa comunidade. Estaba convencido de que Deus seguía actuando e movéndose, mesmo nos máis pequenos detalles das súas circunstancias desconcertantes, aínda que el non soubese como. Na súa incerteza, modelou unha fe monumental. A súa esperanza nunca vacilou.\nPenso na miña amiga Christina Tang, unha talentosa cantautora duns 20 anos. Mentres traballaba nunha serie de cancións, recibiu a noticia de que tiña un tumor maligno no estómago. Había tristeza e confusión ao redor. Pero entón houbo resolución. Aínda que o seu corpo se debilitaba, Christina seguiu escribindo e gravando. Atopou forza para dirixir a louvanza da igrexa de cando en vez. Cando perdeu a forza nas mans para tocar a guitarra, recrutou músicos amigos seus para tocar. Un par de semanas despois da súa morte, démoslle a cada membro da igrexa unha copia do seu novo disco: seis cancións orixinais coidadosamente escritas e gravadas nos seus últimos meses. A súa esperanza nunca vacilou.\nAsí é a esperanza cristiá. Non ignora o medo, a ansiedade e a dúbida; failles fronte. Mantense firme, aferrándose á paz no medio do caos. A través das moitas tormentas traizoeiras da vida, sexan pandemias, divisións políticas, malestar social ou loita persoal, a esperanza cristiá está fortalecida por algo máis grande que aconteceu e algo máis grande que volverá acontecer.\nEl Volverá. Por Tanto, Arremángate\nO advento é un gran recordatorio disto. Nesta época do ano, moitos xardíns transfórmanse en beléns. Pero esta tempada na que estamos a piques de entrar non é tanto unha viaxe cara a historia coma unha viaxe cara ao futuro. Advento, que vén do latín adventus, que significa 'chegada', é a nosa mirada firme cara adiante, retroiluminada pola historia. A luz da historia de Nadal irrompe na escuridade da nosa culpa pasada, dor presente e ansiedades futuras, apuntando a días máis brillantes que están por vir.\nEn Feitos 1:11, cando os primeiros seguidores de Xesús testemuñan a súa ascensión ao ceo, lémbraselles que “Este Xesús que vos foi levado de entre vós ó ceo, ha volver do mesmo xeito que o vistes ir”. Ha volver. Esta é a promesa que celebramos e recordamos durante o Advento, e é a base da esperanza cristiá. Lembra as palabras de Pedro: “Poñede toda a vosa esperanza na graza que se vos concederá cando sexa a revelación de Xesús Cristo”. Arremangámonos e seguimos coa obra da esperanza cristiá porque Cristo vén de novo. Podémonos enfrontar a todo e todo con resistencia, fortaleza e paciencia porque o Advento nos lembra como remata a historia. Por iso Paulo escribe: “Pois penso que non hai comparanza entre os padecementos da vida presente e a gloria vindeira, que se vai revelar en nós ... Pois é en esperanza como estamos salvados. Ora, a esperanza do que se ve non é esperanza, pois o que un xa ve ¿como o pode esperar? Pero, se esperamos o que non vemos, demostramos esperar con constancia” (Rom. 8:18, 24-25).\nA miña nai cumpriu 70 anos hai un par de anos. Levaba moito tempo querendo ir a Hawai, así que alí fomos. Estivemos preto da praia de Waikiki e desde a xanela do noso hotel puidemos ver Diamond Head, unha das rutas máis populares e esgotadoras da illa. Pregunteille á miña nai se quería intentar facela. Sen dubidalo, dixo que si. A ruta de Diamond Head son 1,6 quilómetros de ida e outro tanto de volta, case en liña recta, subindo case 600 metros dende a base ata a cima. Arrepentinme nada máis preguntar; non estaba seguro de que o puidese facer á súa idade.\nÁ mañá seguinte fixemos o traxecto ata o camiño. Volvinlle preguntar se realmente quería facelo, avisándolle que podiamos dar marcha atrás e ir desfrutar dunhas copas na praia. Ela sorriu e comezou a marchar cara adiante. Máis ou menos á metade de subida, vendo o seu cansazo e esgotamento, volvinlle preguntar se quería volver atrás. Ela mirou para min, sorriu e arremangouse. Seguimos, e ao final gozamos dunha vista espectacular dende o cumio. Abofé que o fixemos. Así funciona a esperanza para a miña nai. E así funciona a esperanza cristiá. Arremangámonos e damos un paso esgotador tras outro ata chegar.\nUnha vez que volvemos ao hotel para descansar, usamos FaceTime para chamar aos meus fillos –os seus netos– á casa. A miña nai irradiaba alegría mentres lle falaba ao seu neto pequeno sobre a conquista de Diamond Head. Nacera había só tres meses, e ela puxéralle o seu nome coreano: So-Mahng, que significa esperanza. Por suposto.\nJay Y. Kim é o pastor principal de ensinanza na igrexa de WestGate, profesor residente na igrexa Vintage Faith, e autor de 'Analog Church'. Vive coa súa familia en Silicon Valley.


Caballero indica a Feijóo que respalde a petición do estado de alarma - NH Diario\nInicio Galicia Caballero indica a Feijóo que respalde a petición do estado de alarma\nCaballero indica a Feijóo que respalde a petición do estado de alarma\nO secretario xeral do PSdeG, Gonzalo Caballero, requiriu este sábado a Feijóo “responsabilidade” e “sensatez” para sumarse á petición doutras nove comunidades autónomas de que se declare o estado de alarma, toda vez que se trata do mecanismo que aporta “máis fortaleza e máis seguridade xurídica” ás medidas e restricións necesarias na loita contra a propagación do coronavirus.\n“Que Feijóo non obstaculice a loita contra a pandemia”, remarcou Gonzalo Caballero nunha comparecencia ante os medios, na que fixo fincapé en que Feijóo ten que “colaborar” para frear esta segunda vaga da covid e deixar de lado “a estratexia de confrontación do PP”.\n“Cada día que pasa é un día perdido”, advertiu o máximo dirixente do PSdeG, quen reclamou que Galicia se dote dun “plan de resposta fronte á covid” que inclúa o “reforzamento inmediato” do sistema sanitario público, especialmente no que atinxe á atención primaria.\nNeste punto, Gonzalo Caballero deixou claro que fortalecer a sanidade pública “non é poñer consultas telefónicas”, senón contar con profesionais e recursos suficientes para deixar de aprazar operacións e consultas. “Frear o virus é a mellor forma de defender a saúde”, remarcou, consciente da importancia de dobregar de novo a curva para poder manter “a actividade social e a actividade económica”.\nArtigo anteriorPlans de finde: Ritos e lendas no Monte Pindo (Carnota)\nArtigo seguintePolítica Social encara a fase decisiva do programa Xuventude Crea 2020


» Crónica O alumnado de 3º, 4º, 5º e 6º do CEIP Península da Paz, fixo unha visita didáctica ao Punto Limpo do Concello de Cervo |Cronica3.com A Mariña - costa de Lugo - información da Mariña lucense O alumnado de 3º, 4º, 5º e 6º do CEIP Península da Paz, fixo unha visita didáctica ao Punto Limpo do Concello de Cervo |\nO alumnado de 3º, 4º, 5º e 6º do CEIP Península da Paz, fixo unha visita didáctica ao Punto Limpo do Concello de Cervo\nCervo, 3 de decembro, 2019. A edil de Medio Ambiente, Mali Méndez, recibiu este martes ao medio cento de nenos e nenas que fixeron un percorrido polas instalacións e coñeceron en primeira persoa como é o funcionamento destas instalacións e que tipo de residuos se poden depositar.\nDe feito, os rapaces trouxeron do seu centro educativo diferentes materiais para reciclar que depositaron na zona de recollida de RAEE (Residuos de Aparatos Eléctricos e Electrónicos), poñendo o seu grao de area para unha xestión ambiental responsable.\nO Punto Limpo de Cervo consta de 28 contedores nos que se separan os distintos residuos segundo a súa tipoloxía. Estes residuos son recollidos por xestores autorizados que os reciclarán e valorizarán dándolles o tratamento axeitado en cada caso.\nA iniciativa é un complemento ás actividades que se levaron a cabo con motivo da Semana Europea da Prevención de Residuos a finais do mes de novembro, durante a que se programaron charlas sobre as boas prácticas domésticas á hora de aproveitar os produtos, para xerar así os mínimos residuos posibles.


O drama (do grego δράμα, "facer" ou "actuar") é a forma de presentación de accións a través da súa representación por actores e por medio do diálogo. Posteriormente, o drama divídese en xéneros realistas e xéneros non realistas; O primeiro foi escrito entre a traxedia e a comedia existente, e no século XX, veu a ser engadido traballo didáctico e traxicomedia (tamén coñecido como comedia tráxica clásica), recoñecido como tal desde o Renacemento. Ademais, a isto engádese a farsa, considerada un xénero imposible. Todos eles teñen en común a representación dalgún episodio ou conflito na vida dos seres humanos a través do diálogo dos personaxes ou o monólogo. No xénero dramático, o autor leva o desenvolvemento da acción á escena: os feitos non están relacionados, pero están representados. A súa forma expresiva é o diálogo e os personaxes asumen ser a vida cando ten un "tráxico fin", pero o termo tamén se refire ás obras en banda deseñada (polo menos na cultura occidental, onde se considera nacido a termo de drama) e inclúe , entón, traxedia e comedia. Algúns teóricos do século XX insistir na diferenciación categórica entre drama e teatro, das que a primeira é a versión feita en todo por elementos lingüísticos, a tempo parcial que se considera un xénero literario, cuxa característica é o predominio da función denominativa de linguaxe, a ausencia dun mediador (intérpretes, actores) entre o mundo creado (a realidade ficticia) eo lector ea posibilidade virtual de ser representada.\nPodes engadir precisión, desde a perspectiva do Etnocenologia, campo interdisciplinar que estuda os fenómenos e teatro organizado espectacular comportamento humano (PCHSO), que é un subconxunto dentro do conxunto de formas espectaculares organizados. Hai tres aspectos fundamentais da análise dun xeito espectacular: o espectáculo, a performatividade (Teatro) eo fenómeno da relación simbiótica ou empatía está construída en relación ao público (Pradier, 1996).\nA relevancia da avaliación destes aspectos do teatro como forma espectacular reside no feito de que cada forma espectacular responde a un contexto social. Neste sentido, a dramaturgia ea súa manifestación espectacular a través do teatro organízanse a través de códigos que non son universais, senón que son específicos dun contexto histórico e cultural.\nÍndice Antecedentes históricos Edit\nTraxedia Comedia Drama melodrama A cuarta xénero máis grande, a parte (tamén coñecido como drama ou Traxedia burguesa) emerxen ata a segunda metade do século XIX, con autores como Ibsen e Strindberg en Escandinavia, Chekhov en Rusia e no século XX, Arthur Miller nos Estados Unidos.\nDa Grecia Antiga, o traballo dramático ocorre en Roma, onde os autores máis destacados foron: Terencio, Séneca e Plauto. Durante o primeiro período da Idade Media o xénero dramático converteuse en extinto, e as obras gregas foron completamente esquecidas. Ao redor dos séculos XI e XII os europeos reinventaron o teatro e as comedias apareceron en latín, que estaban representadas en mosteiros, tribunais e universidades. Non era un teatro para o pobo. Este xurdiu nas igrexas e consistiu na dramatización de certas escenas do Evangelio. Tales representacións, escritos en vernáculo, foron realizadas principalmente nas tres festas máis importantes da liturgia: Nadal, Epifanía e Resurrección.\nO primeiro traballo teatral escrito en español foi o Auto dos Reis Magos. Queda incompleta (142 versos)\nComo xénero cinematográfico o drama sempre expón conflitos entre os personaxes principais da narración fílmica provocando unha resposta emotiva no espectador, conmovendo a este, debido a que interpela á súa sensibilidade. Os problemas dos personaxes están relacionados coa paixón ou problemas interiores. A temática deste tipo de películas é diversa, pero o seu eixo principal é o amor. Cando isto último é bastante esaxerado, ao drama coñéceselle por melodrama: Nel, os personaxes quedan limitados ao carácter simplista de bos ou malos. A maioría das películas promoven a moralidade como eixo central e, por iso, teñen unha dimensión didáctica acusada. A presenza da música e a fotografía acentúan a credibilidade da obra. (cadro é o cambio de escena nunha obra dramática)desenvólvese polos seus personaxes dramáticos, é dicir, esaxerar todos os seus caracteres.\nTraído desde "https://gl.wikipedia.org/w/index.php?title=Drama&oldid=4794523"


Unha novela escrita por unha modelo? - O levantador de minas\n— Alfredo Ferreiro, Críticas e referências, Teoria literária, Vídeos —\nAlgo similar acontece con estes produtos, froitos da enxenaría literaria máis comercial, auténtica aliaxe entre a psicosocioloxía e o márqueting. Así, unha modelo escribe “con axuda allea” (?) unha novela que se vende máis que os tais finalistas do Booker. Mais onde está a literatura? No número de vendas? A literatura está na calidade.\nNa calidade da obra, é dicir, na profundidade da súa mensaxe e no virtuosismo no uso do código literario: a sonoridade da lingua (Torrente Ballester paseaba oralmente as obras até que nada lle resultaba inharmónico), a suxestión de matices mediante a escolla dos conceptos apropiados, as asociacións imaxinarias ao servizo dun mundo posíbel coherente e orixinal… ou unha mensaxe de alta humanidade. Todo o contrario, pois, de fabricar un alimento para cans con desperdicios cárnicos atopados na rúa.\nDiferenciemos, propoño eu, a Literatura da enxenaría literaria estritamente comercial. Do mesmo modo que un bon traballo como modelo non o fai calquera, a dignidade dunha obra literaria responde a criterios cualitativos. Se non eu tamén podería ser modelo, se contase con a “axuda allea” que me falta: [kml_flashembed movie=”http://videos.orange.es/p/es/iLyROoaft4WQ.html” width=”280″ height=”228″/]\n28 Setembro, 2007 Alfredo FerreiroAlfredo Ferreiro, Críticas e referências, Teoria literária, Vídeos\n18 thoughts on “Unha novela escrita por unha modelo?”\n30 Setembro, 2007 at 18:51\nAo estar a industria cultural inextricablemente unica a cultura de masas prodúcense cambios na producción e apreciación estéticas. Cambios nos que para discernir as diferentes calidades é preciso aguzar a recepción. No blog “as uvas na solaina, debatíase hai pouco sobre un artigo de Luis Paradelo que se refería a esta cuestión.\nNoraboa polos cambios no blog, as imaxes osixenan.\n30 Setembro, 2007 at 0:56\nQue a literatura non é cantidade senón calidade xa o sabemos dende hai tempo. Se non fose así, Corín Tellado ou Marcial Lafuente ocuparían un lugar de honra nos manuais de literatura castelá. O mesmo pasa co cine, coa prensa… (lembra que o xornal máis vendido é o “Marca”)\n30 Setembro, 2007 at 0:45\nTiña vontade de pasarme a un deseño con tres colunas, que aproveitase máis espazo na pantalla. Ademais este formato ten máis funcionalidades, porque é máis actual. Nos próximos días decidirei se lle manteño a cor de fondo (que eu vexo en Linux nun azulado tenue e en Windows máis como un gris óso), e tentarei ir galeguizando todos os epígrafes.\nSobre a merda que queren as moscas, teño que dicir que elas son boas moscas nesa cropofáxica pretensión. Mais as xentes… Non sei que pensar: hai máis persoas pendentes do negocio dos deportes (non do deporte en si) que do benestar da súa comunidade. É iso maior mérito que o das moscas? Pois depende do que entendamos nos diferencia delas.\nBen, para non parecer pesimista de máis, terei que dicir: si somos diferentes das moscas, porque hai algúns de nós que marcan a diferenza, e son capaces de mostrarnos que o ouro verdadeiro existe e serve para que recoñezamos o ouro falso.\n29 Setembro, 2007 at 17:16\nONDE e RAIOS, abofé. Cada vez se me trabucan máis os dedos. Debo preocuparme? 😉\n29 Setembro, 2007 at 17:15\nXa me preguntaba eu once raiso fora parar o novo deseño. Supoño que problemiñas técnicos, non?\n29 Setembro, 2007 at 14:01\nO que dis sobre a literatura tamén se aplica á música e ó cine. Pero se mil millóns de mosca queren comer merda ¿non seremos nos os equivocados?\nQuedou moi chulo o novo diseño da páxina, ainda que o de antes tamén me gustaba.\nPrevious Post Alfredo Ferreiro na Sargadelos\nNext Post I Xornada de Crítica literaria


Abel Caballero pide completar a descentralización de competencias aos municipios\nCaballero, xunto a Ada Colau e Francisco de la Torre, reclaman as competencias impropias que xa desempeñan e recursos para asumilas.\nmartes, 22 xuñ 2021\nAbel Caballero destacou os efectos restritivos da Lei 27/2013, de Racionalización e Sustentabilidade da Administración Local (LRSAL), unha norma que contribuíu a limitar a acción dos gobernos locais, vulnerou a autonomía local e supeditou aos concellos a outras administracións. No transcurso do debate auspiciado polo Consello de Estado, o presidente da Federación Española de Municipios e Provincias, xunto coa Alcaldesa de Barcelona, Ada Colau, e o Alcalde de Málaga, Francisco da Torre, coincidiron na necesidade de completar un proceso descentralizador que quedou detido nas Comunidades Autónomas e que representa que os concellos quedasen “coa mesma presenza que tiñamos nos anos oitenta”, en palabras do alcalde de Vigo.\nPara o presidente da FEMP, a LRSAL, que veu vinculada á Lei de Estabilidade Orzamentaria e Sustentabilidade Financeira, moveuse en “sentido contrario” ás necesidades dos gobernos locais, “comprimindo competencias e financiamento”. Coa regra de gasto e o teito de gasto, os Concellos “non puideron gastar máis, non puidemos actuar. Claro que reducimos a nosa débeda, porque se produciu unha contracción importantísima do noso propio gasto”, asegurou. “E acumulamos case 18.000 euros de superávit nos bancos polos que ademais tiñamos que pagar”.\n“Na pirámide do Estado non estamos supeditados e, con todo, a LRSAL fixo coma se estivésemolo”. Con esta afirmación de Caballero coincidiu Ada Colau, que se referiu aos gastos impropios subliñando que “o tratamento que dá a LRSAL a estes gastos é que non se garante o financiamento de servizos como a atención social”, de especial relevancia nas cidades, nin a educación nin os servizos sanitarios. “Hai que resolvelo xa polo ben de todos” porque, segundo coincidiron os tres intervenientes, a actuación municipal na pandemia fixo que os concellos actuasen sen ter competencias expresas nin fondos extraordinarios.\nCaballero asegurou que para os concellos prestar servizos tanto no ámbito social como en educación ou sanidade, creou unha situación “insoportable”, porque “temos que pedir permiso para facelo e pagar unha parte importantísima, pero sen presenza nin compensación”. E engadiu que “pola vía do feito, as cidades ocupamos unha parte fundamental do traballo e da atención que non temos recoñecida. Por iso reclamamos a segunda gran descentralización, porque estamos a atender sen capacidade financeira”. Resumiu dicindo que “a realidade dos concellos vai por unha banda, nunha dimensión, e a lei por outra; necesitamos unha nova lei de Administración Local e un novo financiamento”.\nAo seu xuízo, a arquitectura institucional do Estado non está acabada. Por iso, desde a FEMP está a traballarse para reforzar o recoñecemento e as competencias locais #ante unha reforma constitucional. "Por que non hai senadores por designación da FEMP?", preguntouse. E engadiu que “na mente dalgúns xestores do público aínda persisten os Concellos dos anos 70. Pero xa somos e operamos doutra forma, temos outras estruturas administrativas, queremos participar en cuestións que nos afectan, como a regulación de asuntos locais”. “Somos Estado, queremos formar parte do corpo do Estado co resto das institucións da arquitectura do Estado”.\nO TerraCeo acada os 48 concertos coa incorporación de Mocedades e novas datas de Jorge Drexler e Dorian\nO Concello achega 30.000 euros á organización do Rally Rías Baixas\nCaballero urxe á Xunta a “actuar con dilixencia” ante o peche de 135 camas nos hospitais de Vigo\nO alcalde insiste ao goberno da Xunta na sinatura do convenio para garantir o instituto de Navia


Obradoiro: En busca do tempo!\nDende o 01/02/2018 ata o 08/02/2018\nActividade encadrada dentro do Ciclo temático “Forum Negr♀” do primeiro trimestre do ano.\nA través deste obradoiro imos achegar á rapazada á novela de misterio cun especial protagonismo para o papel da muller como escritora e dar a coñecer títulos de novelas e personaxes míticos deste xénero literario a través dun xogo de pistas na biblioteca.\nEn que consisten os obradoiros?\nActividades participativas onde pequenos/as e persoas adultas coñecerán e descubrirán algo novo.\nCon periodicidade variable organizamos obradoiros coa finalidade de fomentar a creación artística ou dar a coñecer costumes, tradicións ou tendencias a través da participación de nenos/as e persoas adultas.


Día 49: Novidades na Ciencia Médica | amil.gal\nDía 49: Novidades na Ciencia Médica\nO artigo Día 49: Novidades na Ciencia Médica foi publicado orixinalmente n'As MIR e unha noites en 20 de agosto de 2013.\nO Servizo Galego de Saúde sempre está na vangarda. Hoxe quérovos mostrar dous dos maiores avanzos deste organismo, que sen dubida ningunha suporán unha grande revolución no ámbito das Ciencias Médicas.\nO Hospital Provincial de Conxo é un dos centros pioneiros a nivel mundial en contar cun laboratorio dedicado ao extravismo. Teñen realizado xa grandes descubertas, como o proceso cerebral causante de que non poidas encontrar o mando da televisión.\nNo momento actual están a analizar o fenómeno que impide ás persoas poder encontrar o bolígrafo no chan unha vez cae da mesa. A pesar dos recortes en sanidade, o feito único deste campo de estudo fai que non reparen en gastos, contando co mellor instrumental dispoñíbel. Entre o material de que dispoñen encóntranse avanzados localizadores GPS, cámaras HD capaces de rexistrar eventos en slow motion, máis de mil bolígrafos BIC Naranja, que escribe fino, e outros máis de mil bolígrafos BIC Cristal, que escribe normal.\nOs experimentos realizados contan con todas as normas requiridas pola Unión Europea, garantindo que ningún bolígrafo sofre danos durante os mesmos.\nXa no Hospital Clínico de Santiago están a realizar unha nova análise innovadora, o emocultivo. Con ela son capaces de detectar xa na etapa neonatal o risco de que un individuo chegue a ser emo.\nA alta sensibilidade e especificidade desta proba chamou a atención das autoridades de grandes cidades como Washington D.C., onde a alta concentración de emos supón xa un perigo para a saúde pública.\nA pesar de que hoxe en día non existe unha terapia que poida previr ou curar esta afección, un diagnóstico precoce é vital para poder tomar accións paliativas orientadas a mellorar a calidade de vida. Está amplamente documentada a eficacia de medidas como o control do tamaño do cabelo para evitar problemas na vista, xa que impide que este poida chegar a invadir a zona frontal e bloquear a visión dun dos ollos.


Aprendizaxe das ciencias da natureza\nMateria Aprendizaxe das ciencias da natureza Código O05G110V01403\nAs metodoloxías docentes serán as mesmas nos tres escenarios, dado que foron deseñadas para facilitar unha transferencia fluída desde un escenario 100% presencial a outro 100% en remoto. En calquera caso, a única diferenza atinxe ou espazo no que se desenvolverá a actividade. No posible escenario de ensinanza mixta ou semipresencial, as metodoloxías levaríanse a cabo de modo semipresencial e virtual. Por outra banda, no escenario de ensinanza a distancia, as metodoloxías previstas adaptaríanse a una modalidade de execución virtual.\nModificacións (si proceden) dos contidos a impartir:\nProbas que se modifican:


Lindeiros - Denuncian os incumprimentos do concello da Baña coa Fundación para a Protección de Discapacitados Psíquicos Comarca da Barcala\nDenuncian os incumprimentos do concello da Baña coa Fundación para a Protección de Discapacitados Psíquicos Comarca da Barcala\nBy Lindeiros on\t 16 Xaneiro, 2019 A Baña\nA Baña, 16 de xaneiro do 2019 – O Psoe da Baña denuncia que o concello ten sen pagar a aportación comprometida coa Fundación para a Protección de Discapacitados Psíquicos Comarca da Barcala.\nHai unha semana o Psoe da Baña visitou a Fundación Comarca da Barcala con algúns veciños do concello. Destacan a gran labor que realizando preparando a discapacitados psíquicos para levar unha vida normal. Nun entorno seguro os usuarios poden desenvolver actividades similares ás que terán que realizar na vida diaria.\nA maior parte dos usuarios, son veciños da Baña que se desprazan ao centro, de luns a venres, para realizar estas tarefas. Según explica o portavoz socialista, José Antonio Pereira, o financiamento da Fundación é variado, e tras a modificación dos estatutos fai uns anos, o Concellos da Baña e o de Negreira pasaron de ser uns meros espectadores, a formar parte como membros do padroado, o que implica aceptar as obrigas e os dereitos.\nO pasado ano ante a mala situación económica da Fundación, os dous Concellos chegaron ao acordo de facer unha achega de 8000€ cada un, para sanear as posibles débedas. Dita achega foi realizada polo Concello de Negreira, pero a día de hoxe o Concello de A Baña segue sen aportar a súa parte. O Psoe cualifica esta actitude de irresponsable e asegura que está a levar á fundación a unha situación crítica.\nA Fundación atópase dende finais do ano pasado con graves problemas de financiamento. O persoal propio da Fundación, leva sen cobrar os seus salarios dende o mes de novembro, e a débeda non remata aí, senón que tamén se debe parte do transporte dos usuarios, así como o pago dos materiais utilizados nas súas actividades.\nAnte a precaria situación da Fundación o Psoe solicita que de maneira inmediata o Concello de A Baña ingrese a achega correspondente co fin de solucionar estes problemas.\naxudas Bisbarra Psoe


Ven de se constituír en Xinzo de Limia a “Mesa da Limia” da que FRUGA fai parte. – Federación Rural Galega\n05/04/2019 por fruga\nXosé Manuel Nieto, representante da FRUGA e vogal no Consello Regulador da IXP “Pataca de Galiza”, valora positivamente a constitución da mesma.\nXinzo de Limia, 5 de marzo de 2019. O representante da FRUGA na constitución da “Mesa da Limia” levada a cabo o pasado día 3 de marzo no Salón de Plenos do concello de Xinzo de Limia, Xosé Manuel Nieto, valorou positivamente a iniciativa de conformar unha mesa da que fan parte os sectores implicados na procura de solucións aos problemas cos que se ten de enfrontar a comarca da Limia.\nNa constitución da mesma estiveran presentes representantes institucionais tanto do goberno galego como dos concellos da comarca, asociacións medioambientalistas, de desenvolvemento rural e representantes do sector produtor, así como da empresa COREN. Porén é de destacar a ausencia de representantes da Confederación Hidrográfica.\nNa comarca da Limia conviven dúas actividades aparentemente contraditorias mas que teñen de convivir, por un lado temos unha elevada concentración de granxas intensivas coa conseguinte xeración de xurros e estercos, sendo os dos sectores de porcino e de aves os mais preocupantes, e por outra parte temos que esta comarca é a maior produtora de Galiza de pataca e que o seu presente e o seu futuro non pode estar condicionado polos problemas causados pola xestión inadecuada de residuos e estercos das granxas de produción intensiva.\nDesde a FRUGA pularemos pola elaboración de un estudio serio e rigoroso que nos de a coñecer a verdadeira entidade do problema dos xurros e estercos das granxas intensivas de porcino e de aves, así como un seguimento e control do estado das terras e das augas neste comarca.\nEncanto non se dispoña de datos fiábeis desde a FRUGA propomos unha moratoria na ampliación das granxas existentes e na instalación de novas granxas sobre todo nos dous sectores con mais presencia na comarca da Limia. Por outra parte valorase positivamente que a planta de Sarreaus reabra as súas instalacións, sendo conscientes, como así se dixo na propia reunión por parte do señor conselleiro, que van ser necesarias mais plantas de reciclaxe para os estercos.\nDesde a FRUGA estamos dispostos a colaborar activamente na procura de solucións e alternativas para todos os sectores produtivos agropecuarios da comarca da Limia.


Lucenses maiores de 55 anos poden solicitar os descontos en tratamentos termais que ofrece a Deputación | Terrachaxa.com\nLucenses maiores de 55 anos poden solicitar os descontos en tratamentos termais que ofrece a Deputación\nDarío Campos aposta polos tratamentos termais na provincia.\nO Goberno da Deputación abre o prazo de solicitude dos descontos en tratamentos mineromedicinais que ofrece nos balnearios de Lugo, Pantón e Pambre; os establecementos que decidiron participar no Lugo Termal 2017. Están dirixidos a lucenses maiores de 55 anos. Hai 600 prazas con estancia de 6 días e 12 técnicas termais a 190 euros; e prazas ilimitadas sen estancia, 30 técnicas termais a 200 euros. Os formularios de inscrición están en www.deputacionlugo.gal. Os interesados deben presentalo cuberto xunto a dúas copias do DNI no Rexistro Provincial. A concesión será por estrito orde de entrada das solicitude.\nEtiquetas DeputaciónLugo Termaltermalismotratamentos termais\nAnterior A Xunta leva a Rábade e Vilalba actividades polo Día internacional contra a violencia de xénero\nSeguinte UUAA informa na comarca sobre a mobilización contra o abandono do rural


"En galego. É lóxico"\nLuis Zahera, Marta Pérez e Manolo Rivas defenden o galego como lingua de uso nos trámites institucionais. Secundan a campaña da Asociación de Funcionarios pola Normalización Lingüística que comezou o pasado mes de marzo polo galego na declaración da renda.\n[imaxes: Asociación de Funcionarios pola Normalización Lingüística]\nMarta Coira 08/04/19\nO gañador do Goya Luis Zahera e o escritor Manolo Rivas únense ó movemento pola declaración da renda en galego. Así o expuxeron as fotografías compartidas pola Asociación de Funcionarios pola Normalización Lingüística. Nelas pódese ver a ambos os dous suxeitando un cartaz ca lenda A declaración [da renda] en galego. É lóxico. Por dereito.\nEstas achegas non son as únicas en sumarse á campaña. A actriz e directora de Inversa Teatro, Marta Pérez, tamén apoia o movemento. Nun comunicado escrito no seu facebook declara que “como galegofalante estou farta da desigualdade lingüística que existe nos órganos da Administración Xeral do Estado. [...] Quero exercer o meu dereito, quero declarar na miña lingua”.\nA mobilización por redes é un dos puntos claves dunha campaña que comezou o pasado 12 de marzo co obxectivo de enxalzar a lingua galega como idioma de uso dentro das institucións. Dende a AFNL buscan a implicación de toda a cidadanía. Ademais da difusión en redes, os impulsores da iniciativa tamén contactarán con sindicatos e partidos políticos para que se sumen e apoien o movemento.\nA Asociación de Funcionarias pola Normalización Lingüística explica que, na altura de hoxe, os órganos da Administración Xeral do Estado “teñen como única lingua oficial o castelán. Calquera trámite de oficio sae en castelán aínda que se produza dentro de Galiza. Seguridade Social, Tráfico ou Axencia Tributaria carecen de medops e persoal abondo para ofrecer un servizo de calidade en lingua galega”. As aplicacións informáticas, ademais, non presentan esa opción. “Ao optar pola lingua galega na declaración da renda estamos enviando unha mensaxe á Administración para que tome en consideración a comunidade que usa o galego e non permita situacións discriminatorias”, sinala.\nAsociación de Funcionarios pola Normalización Lingüístic Declaración da renda Marta Pérez Manolo Rivas Luis Zahera\nDe Manolo Rivas a Luís Zahera: rostros da cultura apoian o movemento pola declaración...


O mel, posible substituta de aditivos | Consumer\nO mel, posible substituta de aditivos\nOs antioxidantes naturais do mel poderían substituír aos aliños nas ensaladas\nData de publicación: Mércores, 15deOutubrode2008\nImaxe: Todd Huffman\nO mel, ademais de ser un alimento completo e nutritivo, podería converterse agora nunha alternativa para os aliños en ensaladas, composicións alimenticias elaboradas a base de conservantes químicos como o ácido etilendiaminotetraacético (EDTA) e butilhidroxianisol (BHA). Unha investigación, levada a cabo por expertos de Chicago, busca nesta sustancia que producen as abellas un sustitutivo natural a estes compostos.\nDesde hai tempo existe unha crecente evidencia do potencial do mel como antioxidante en diversos sistemas alimentarios, entre eles os aliños. A ela súmanse agora as conclusións dun estudo cuxos resultados se publicarán en breve en Journal “of Agricultural and Food Chemistry”. Ademais, este alimento proporciona unha fonte natural de edulcorantes nos preparados, co que non é necesaria ningunha sustancia química destas características no produto.\nA elaboración dun aderezo a base de mel require a incorporación en cada momento da variedade máis adecuada dos meles do mercado. Segundo a autora do estudo, Carolyn Rasmussen, o mel de flores, ao proceder de diferentes fontes, pode variar en cor, sabor, perfil de compostos fenólicos ou en capacidade antioxidante, e é moi importante determinar o tipo que se escolle para cada preparación alimentaria. Ademais, o mel deberá ser de sabor moderado, cor adecuada e con suficiente capacidade para reducir ao mínimo os cambios na súa aparencia e sabor.\nSeguridade e conservación\nAs particularidades do mel fana altamente estable fronte aos microorganismos patógenos\nO mel, unha vez extraída e envasada, consérvase líquida pouco tempo, cristalizándose máis ou menos segundo a súa procedencia botánica ou a cantidade de azucres da súa composición. Nalgúns procesos de envasado ou mesturado, quéntase para atrasar o tempo de cristalización e obter un produto líquido e sen restos para que sexa máis apetecible para o consumidor. Con todo, neste proceso pérdese parte das súas cualidades orixinais, ademais do aroma e a cor. A industria busca a obtención dun mel de aspecto líquido e uniforme. Neste sentido, cabe destacar que ao ser, por natureza, unha solución sobresaturada de azucres, tende a precipitar “” causando unha cristalización natural e un aspecto rugoso.\nA cantidade de glicosa contida no mel condiciona a rapidez da cristalización. Por exemplo, o mel procedente do dente de león, debido ao seu alto contido en glicosa, cristaliza rapidamente. Pola contra, o mel de acacia permanece en estado líquido varios anos debido á súa baixa concentración de glicosa. En definitiva, un mel de aspecto cristalizado e rugoso indica unha elaboración e un envasado mediante procesos menos agresivos e máis naturais que un mel líquido e sen imperfeccións.\nCo fin de evitar a cristalización, moitas industrias someten ao mel a un proceso de pasteurización, a un quecemento que destrúe os cristais de glicosa e faina líquida. Este cambio de aspecto implica tamén a desnaturalización de proteínas e encimas e a perda das súas cualidades orixinais, como o sabor, aroma e calor. O quecemento, a luz directa e a conservación en lugares húmidos ou con variacións de temperatura frecuentes son factores que inflúen de maneira directa na calidade do mel. A súa temperatura óptima de almacenamento atópase entre os 18º C e 24° C e a humidade relativa non debe ser superior ao 18%. Se se supera este valor poden aparecer procesos fermentativos.\nUn mel que fermenta con rapidez indica que foi colleitada antes de tempo e, por tanto, que contén un alto contido en auga, o que provoca a fermentación prematura. Debido a varios factores como a baixa actividade de auga, o baixo contido de humidade, o seu baixo pH ou os constituíntes antimicrobianos que posúe, o mel é altamente estable fronte aos microorganismos patógenos. E\nO mel conta con recoñecidas cualidades que fan dela un alimento prodixioso. O seu uso, con todo, vai máis aló. Cosmética, medicamentos ou industrias utilizan as cualidades deste produto para os seus produtos. Consumida polo ser humano desde tempos remotos, o mel está a converterse nun alimento básico en innumerables producións culinarias. O seu poder natural para endulzar e conservar, e a súa textura viscosa fan deste alimento un bo compañeiro de cociña.\nSon diversas as variedades de mel que se clasifican segundo a flor utilizada como fonte de néctar e do tipo de abella que a produce. Entre todas, a máis destacada e utilizada é o mel de flores. Ademais, en cada tipo de mel atópanse as propiedades da flor da cal provén. Así, pódese escoller a máis adecuada en cada momento, por exemplo, mel de acacia como relaxante e calmante ou a de eucalipto como antiséptico.\nO mel de flores é totalmente transparente e se solidifica co paso do tempo, máis rápido ou máis amodo segundo a súa procedencia e a temperatura. Por baixo de 14 ºC acelérase o proceso de solidificación. O uso do mel recae principalmente na cociña e a pastelaría, sobre todo como acompañante de torradas, no té, en merendas, almorzos e en varias elaboracións culinarias. No entanto, debe evitarse expor o mel a temperaturas superiores a 60º C, xa que nestes valores o alimento empeza a perder propiedades beneficiosas ao volatilizarse algúns dos seus elementos.\nO traballo máis duro para a obtención do mel recae sobre as abellas. O proceso de transformación do néctar das flores nesa ambrosía unicamente pódeno realizar elas. Mentres unhas encárganse de colleitar o néctar das flores, as outras o transforman en mel. Durante este laborioso traballo o produto vaise almacenando nas celdillas da colmea ata que as enchen e pechan hermeticamente con cera para evitar que se reabsorba a auga do medio e que fermente. Unha vez transformada o mel, os apicultores extráena e iníciase así a adecuación para o seu consumo.\nExtráese mediante un sistema de centrifugación onde se elimina a cera e outras sustancias como o propóleo. Despois, fíltrase para seguir separando calquera resto de cera ou outra impureza física e, unha vez obtida o mel exento de impurezas, pode envasarse e almacenarse a punto para ser consumida.\naliños antioxidantes naturais cualidades Flores-gl miel-gl


A NAVALLA SUÍZA FAISE CO PREMIO “CONTENT 360” EN CANNES | Academia Galega do Audiovisual\nA NAVALLA SUÍZA FAISE CO PREMIO “CONTENT 360” EN CANNES\nO proxecto explora as posibilidades da realidade aumentada aplicada ás películas. A empresa A Navalla Suíza proclamouse vencedora do certame “Content 360” de contidos dixitais, celebrados onte 14 de abril no marco do MIPTV -o máis importante mercado de televisión do mundo, celebrado en Cannes- na categoría de Next Generation Online Video Experience. Impúxose ás outras dúas finalistas, unha compañía londinense e outra dos Estados Unidos, no pitching final diante do xurado.\nO premio consiste nun contrato de desenvolvemento da aplicación, financiado con 12.000 euros polo National Film Board de Canadá, a institución cinematográfica máis importante daquel país.\nO proxecto seleccionado polo National Film Board traslada a realidade aumentada ao cinema canadense e permite que os usuarios recoñezan os lugares onde se filmaron diversas películas apuntando co seu teléfono móbil ao espazo que os arrodea. Ademais, inclúe unha actividade social importante, pois os usuarios e usuarias poden xogar cos filmes e mesmo engadir contido.\nDous dos socios da Navalla Suíza, Xabier Cid e María Yáñez, foron quen defenderon o proxecto e recolleron o premio na cerimonia Zapping Show, que entregou os galardóns nas 6 categorías do certame ʻContent 360ºʼ, nas que había un total de 24 finalistas de todo o mundo.


Escudo de Polonia - Wikipedia, a enciclopedia libre\nO escudo de Polonia consiste dunha aguia branca coroada sobre un escudón vermello. En Polonia comunmente chámase ao escudo Aguia Branca (en polaco Orzeł Biały), sempre en maiúscula. Cómpre notar que en heráldica non existe a cor branca: cando algo é desa cor dise que é prata, así como non é amarelo senón ouro. De todos os xeitos, a aguia polaca é a única que é recoñecida como branca e non prateada.\nPénsase que é unha aguia de cola branca, aínda que o deseño tan estilizado fai imposible determinar especificamente de que especie de aguia se trata.\nSegundo a lenda, a Aguia Branca orixinouse cando Lech, o fundador mítico de Polonia, viu un niño de aguia branca e, considerándoo un bo augurio, fundou a cidade de Gniezno (gniazdo significa niño). No intre no que a aguia despregou as súas ás e elevouse cara ao ceo, un raio do sol vermello do poñente caeu nas súas ás, de xeto que pareceron douradas; polo demais era enteiramente branca.\nEscudo da República Popular Polaca (1945-1989)\nOs primeiros rexistros que se teñen da Aguia Branca son os obxectos de ouro atopados polos nazis nun histórico pobo pólaco, Biscupin, durante a ocupación do territorio de Polonia durante a Segunda Guerra Mundial. Tamén son rexistro da mesma as moedas acuñadas durante o reinado do rei Bolesław Chrobry, nese momento como escudo de armas da dinastía Piast. Przemysł II introduciuna como símbolo nacional.\nA versión actual da aguia foi instaurada por unha emenda constitucional en 1927. En 1945, o novo goberno comunista eliminou a coroa da cabeza da aguia ao ser un símbolo monárquico e contrario á igualdade que propugnaba o novo Estado socialista. Adicionalmente se substituíron as escarapelas das súas ás por estrelas. En 1990 volveuse a colocar a coroa; a versión actual é basicamente a mesma de 1927, con algúns retoques cosméticos menores.\nTraído desde "https://gl.wikipedia.org/w/index.php?title=Escudo_de_Polonia&oldid=5624944"\nÚltima edición o 19 de novembro de 2020 ás 19:37\nA última edición desta páxina foi o 19 de novembro de 2020 ás 19:37.


Cando debe mercar na bolsa? | Economía Finanzas\nUn dos momentos de maior dúbida na bolsa é cando os investimentos enfróntanse a operacións de compra. Cando se deben formalizar, a que niveis de prezos? ou baixo que situacións de mercado? son algúns dos dilemas que xorden para determinar que as súas operacións son rendibles. Non en van, é o principal obxectivo que teñen e para o que invisten os seus aforros.\nA partir deste escenario, unha operación de compra óptima en accións xerará excelentes plusvalías, non sen supor un certo grao de precaución nas súas operacións selectivas. Antes de tomalo é moi recomendable que valora o seu aspecto técnico e fundamental. Pode ser ou non decisivo para o éxito da operación, máis alá da tendencia xeral dos mercados financeiros.\nNun momento de gran incerteza en todos os mercados financeiros, será absolutamente necesario centrar as compras de xeito adecuado, interpretando os sinais que lles dará o mercado, e que serán moitos e de natureza diversa. Así como as recomendacións de analistas independentes que seguen a evolución dos valores con especial atención e que expresan as súas predileccións por mercar. Pode ser unha boa motivación para vostede ser consciente do oportunidades que se pode xerar nos mercados de renda variable durante este difícil ano en curso.\n1 Definición de termos de investimento\n2 Estratexias de investimento\n3 Erros que cometes na bolsa\n4 Cando debes abrir posicións?\nDefinición de termos de investimento\nO primeiro aspecto que debes ter moi claro para comezar a tomar posicións en accións é o prazo de permanencia ao que están destinados os teus investimentos. Pode ser a curto, medio ou longo prazoe, dependendo desta variable, seleccione os sectores aos que van dirixidas as súas propostas. Unha vez resolto este pequeno problema, o seguinte paso será optar por algúns criterios obxectivos á hora de formar a súa carteira, é dicir, que pautas debe seguir para canalizar o investimento.\nÉ moi común atopar pequenos e medianos investidores que queiran ingresar rapidamente en accións pero que non saiban como optar por unha seguridade específica e ás veces realizar esta operación ao azar, o que dificulta moito os resultados positivos que se poden obter a través de accións.\nPara canalizar pedidos de compra nos mercados financeiros, poden ser de gran axuda unhas sinxelas pautas que serán moi sinxelas de seguir, aínda que sexa un investidor con pouca experiencia e ata que poida ter certas dificultades no proceso. para abrir posicións en bolsa. Independentemente da súa natureza, nacional ou internacional.\nvalores alcistasA pesar da incerteza do índice selectivo español, aínda hai moitas accións en bolsa que se atopan nesta situación. É unha das opcións máis claras que ten neste momento para afrontar as súas operacións en bolsa. Inclinarse cara a accións aínda en tendencia descendente pode presentar serios perigos que aumentarán durante as próximas sesións de negociación, co perigo de que aparezan ou aumenten as perdas da súa carteira.\nPreto dos soportes: A través das gráficas poderás comprobar os valores que se atopan nesta situación, para vendelos posteriormente na zona de resistencia ou tamén no caso de que os soportes rompan. É unha das estratexias máis sinxelas para aproveitar a axilidade das comiñas. E axuda a protexer os seus aforros a través dunha das estratexias máis fiables que ten actualmente na bolsa.\nSectores máis favorables: Outra opción certamente interesante é apostar por accións que compoñen sectores bursátiles que teñen boas expectativas de crecemento para os próximos meses e que poden beneficiarse do seu comportamento en bolsa dos principais índices mundiais, incluso por encima da media xeral.\nAproveita a túa análise técnica e fundamental: Proporcionan os datos máis esenciais para tomar posicións nunha certa seguridade que presenta boas ratios de bolsa e negocio. Aínda que hai seguidores para cada un deles, combinar ambas as análises é o mellor pasaporte para facer unha boa compra. Aínda que precisará unha serie de coñecementos pola súa parte para que a análise se faga con certas garantías.\nMaior potencial de aprecio: Esta estratexia consistiría en atopar aqueles títulos que estean máis afastados do seu prezo obxectivo e, polo tanto, teñan un maior grao de apreciación. Podes atopar compras que figuran cun desconto de ata un 25% sobre o prezo asignado polos intermediarios financeiros. Non obstante, debes asumir que en moitas ocasións nunca o conseguirán, ou polo menos tardarán moitos meses, incluso anos en acadar eses niveis.\nAtenda ás recomendacións dos corredores: os intermediarios financeiros establecen uns valores máis axeitados que outros para realizar as túas compras. É unha indicación que é moi seguida por gran parte dos investidores, aínda que coa desvantaxe de que nalgunhas ocasións as previsións non se cumpren, por diferentes motivos. Non en balde, esta estratexia de investimento axudaralle a construír unha carteira que está sólidamente constituída.\nDependendo da evolución dos índices: Para verificar o momento oportuno do investimento, non estaría de máis analizar a situación do índice onde vai tomar posicións, sexan nacionais ou internacionais. Proporcionaralle maior seguridade á hora de abrir posicións nos mercados de renda variable. Ademais, será outra ferramenta de traballo adicional que ten que ingresar á bolsa e acadar os obxectivos.\nErros que cometes na bolsa\nEn calquera caso, hai certas situacións que debes evitar custe o que custe, xa que poden prexudicar os teus intereses como investidor. Será realmente recomendable que os teña en conta para non influír nestes movementos, o que suporá un serio obstáculo para canalizar as súas posicións en accións con certo éxito.\nNon compre mercar, xa que na maioría dos casos leva a que os efectos do investimento non sexan os desexados. E o que é peor, que podes perder parte das túas contribucións monetarias nun curto espazo de tempo.\nPosicións abertas nas bolsas en períodos baixistas, onde probablemente o prezo das túas compras pode tardar moito en alcanzalo. E incluso podes engancharte, que é un dos peores escenarios que che poden pasar na bolsa.\nDéixate levar por recomendacións pouco obxectivas ou, polo menos, sen fundamento pode desviarte da consecución dos obxectivos marcados. E como consecuencia disto, que a evolución das túas posicións non é a esperada no teu enfoque inicial.\nToma posicións en accións que xa esgotaron o seu proceso alcista. E o único que se pode esperar deles é que volvan a vender posicións despois de apreciarse durante un período máis ou menos prolongado.\nSexa especialmente cauteloso cos rumores ou cambios na súa participación accionaria xa que se tamén poden revalorizarse en poucas sesións bursátiles, as caídas tamén poden ser moi pronunciadas e en poucas sesións poden baixar fortemente no seu prezo.\nCando debes abrir posicións?\nPara facer compras tamén se recomenda vai ás listas históricas dos últimos anos que proporcionará o estado real do valor: máximos, mínimos, tendencia, apoios, resistencias, etc. Polo tanto, será posible comprobar a evolución que experimentou en cada exercicio comercial, como se desenvolveu cada ano, e incluso os seus movementos ascendentes e descendentes en toda a súa profundidade.\nSerá unha radiografía o máis aproximada posible que revele o marco do valor e que dea as pautas adecuadas para que se poidan mercar ou, pola contra, agarde a que o momento sexa máis axeitado para os seus intereses. E, non se pode esquecer diso unha mala compra pode condicionar a evolución do investimento durante os próximos meses, ou incluso anos.\nTes certos trucos que podes aproveitar para entrar nos mercados con maior seguridade. E iso en calquera caso permitiralle ser máis receptivo ás revalorizacións que se instalan na súa carteira de investimentos. Son fáciles de aplicar e partirían das seguintes accións que lle ofrecen os mercados.\nAproveita os cortes. Nunha tendencia alcista, calquera corrección debe interpretarse como unha oportunidade que lle brindan as bolsas por calquera das accións que desenvolven esta cifra.\nEmula as grandes carteiras. Só terás que comprobar onde invisten os seus grandes cartos. Para replicar os seus movementos, optando por eses mesmos títulos que figuran nas súas carteiras de investimento.\nBusca os valores máis quentes do momento. Sempre hai algunhas propostas máis sensibles á subida dos seus prezos. Esas son as que hai que ter en conta se quere rendibilizar os seus activos. Podes confundirte, pero normalmente serán as mellores opcións que tes para abrir posicións en accións.\nSe están en ascenso libre, mellor. É o mellor movemento que un valor pode desenvolver na bolsa. Terá unha viaxe alcista inimaxinable e o máis difícil será detectalo ao comezo. As súas posibilidades de obter plusvalías aumentarán significativamente. Máis do que pensas.\nDetectar os sectores máis favorables. En calquera situación sempre hai algúns sectores de accións máis propensos a aumentar que outros. Son os que tes que abordar para investir o aforro, sabendo que o contexto xeral lles resulta máis beneficioso e podes aproveitalo.\nMovementos corporativos positivos. Se está ao tanto do que está a suceder na compañía cotizada, pode beneficiarse de calquera movemento de accións que sexa beneficioso para os seus intereses. Os novos accionistas, o aumento dos dividendos ou a venda dos seus activos financeiros poden ser o detonante para que o prezo das súas accións suba nun curto espazo de tempo.\nCamiño completo ao artigo: Economía Finanzas » Produtos financeiros » Bolsa » Cando debe mercar na bolsa?\n¿De verdade sabes o que é unha ampliación de capital?


Durante a celebración da Feira Internacional Semana Verde de Galicia, foron moitas as actividades e promocións que se fixeron coas nosas razas autóctonas galegas. Houbo coma en anos anteriores exposición de animais vivos das razas Cachena, Caldelá, Frieiresa, Limiá, Vianesa, Ovella Galega, Cabra Galega e Galiña de Mos.\nOs resultados dos certames morfolóxicos foron os seguintes:\nV CONCURSO MORFOLÓXICO DA RAZA CACHENA\n1º premio: “Seta”, de “Gandería Tras do Río” (Ortigueira, A Coruña).\n2º Premio: “Cachorra”, de “Cachenas de San Breixo” (Triacastela, Lugo)\n3º Premio: “Carriza”, de Gonzalo Seoane Prado (Vilalba, Lugo)\nIV CONCURSO MORFOLÓXICO DA RAZA VIANESA\n1º premio: “Tapa”, de “Gandería Cimadevila, S.C.” (Montederramo, Ourense).\n2º Premio: “Tina”, de “Ganado de Lemos, S.L.” (O Saviñao, Lugo)\n3º Premio: “Laca”, de “Ganado de Lemos, S.L.” (O Saviñao, Lugo)\nIII CONCURSO MORFOLÓXICO DA RAZA CALDELÁ\n1º premio: “Celosa”, de “Gandería Juan M Lage.” (Maceda, Ourense).\n2º Premio: “Lixeira”, de “Gandería Juan M Lage.” (Maceda, Ourense).\n3º Premio: “Cebada”, de “Ana y Alejandro, S.C.” (A Pontenova, Lugo)\nII CONCURSO MORFOLÓXICO DA RAZA LIMIÁ\n1º premio: “Rubia”, de Sonia Tajes Arufe (Rois, A Coruña).\n2º Premio: “Lorena”, de Lisardo López Blanco (Xinzo de Limia-Ourense).\n3º Premio: “Loiola”, de Lisardo López Blanco (Xinzo de Limia-Ourense).\nDende Boaga queremos felicitar a todos os criadores que participaron tanto nos concursos coma nas exposicións de animais vivos.


O Concello estuda coa Policía Local medidas para primar aos peóns na circulación viaria - Concello de Ourense\nO Concello estuda coa Policía Local medidas para primar aos peóns na circulación viaria\nO Goberno Municipal encarga unha análise á Policía Local para primar os peóns na circulación viaria, estudiando a posibilidade de reducir os tempos de espera nos semáforos. Tamén se fixarán as zonas e puntos máis conflictivos no tocante ao tráfico para enviar alí voluntarios que reforcen a campaña de sensibilización e información que ten en marcha a Policía Local.\nO luns, 20 de marzo, os responsables de catro concellerías (Seguridade Cidadá, Mobilidade, Voluntariado e Educación), xunto coa intendente xefe da Policía Local e o propio Alcalde, mantiveron unha reunión co fin de deseñar as accións que formarán parte da campaña de concienciación que está xa en marcha desde a semana pasada, co fin de previr atropelos.\nReducción dos tempos de espera nos semáforos\nNeste encontro púxose de manifesto que se vai encargar unha análise á Policía Local para tratar de primar aos peóns na circulación viaria, estudiando a posibilidade de reducir os tempos de espera para peóns en determinados semáforos, así como de limitar a 30 km/h determinadas vías.\nAmbas consideracións serán analizadas polos técnicos para planificar a súa viabilidade.\nTamén se fixarán, en colaboración coa Policía Local, as zonas e puntos máis conflictivos no tocante ao tráfico para enviar alí voluntarios que reforcen a campaña de sensibilización e información que ten en marcha a Policía Local.


"As mareas están a facer un traballo aceptable nos concellos" | Entrevistas aos persoeiros de actualidade | CRTVG\n"As mareas están a facer un traballo aceptable nos concellos"\n04/01/2018 - 08:21 h\nA coordinadora nacional de Esquerda Unida, Eva Solla, asegura que nas próximas eleccións municipais reeditaranse os pactos e as Mareas volverán a presentar candidaturas en cidades e concellos. Na entrevista dos Almorzos do Galicia por Diante, lembra que Esquerda Unida aprobou o pasado verán un documento político no que aposta polos procesos de confluencia e que niso están a traballar dende o 2015. Destaca que os partidos son actores relevantes pero que "a ausencia de tutelaxe nas mareas e a situación de respecto e colaboración farán que o proceso se volva a dar".\nA deputada de En Marea fai un balance positivo dos gobernos das mareas. Admite que " nalgunhas cidades hai máis dificultades, noutras menos... en función dos equilibrios e os resultados pero en xeral fíxose un esforzo importante para aparcar cuestións das organizacións políticas e por poñer en común. Creo que sendo unha forza nova, a da confluencia, fíxose un traballo aceptable nos concellos que aínda pode mellorar moito as espectativas que tiñamos".\nEntre as dificultades que están a ter, destaca as trabas que impón o goberno do Estado para poder remunicipalizar servizos, un dos compromisos das mareas nas pasadas eleccións municipais.\nAo preguntarlle polas discrepancias no seo do grupo parlamentario de En Marea e dentro da confluencia, Solla quítalles ferro e lembra que son "unha suma de forzas políticas diferentes pero coa máxima común de antepoñer os intereses dos cidadáns antes que o das forzas políticas".\nA deputada de En Marea destaca que o grupo parlamentario fixo no pasado período de sesións un bo traballo e di que "sempre se pode mellorar, pero creo que estivemos á altura do traballo que se agarda do primeiro grupo da oposición". Asegura que no próximo período de sesións seguirán poñendo o acento "na defensa dos servizos públicos" e na presentación de iniciativas para "loitar contra a precariedade laboral e a exclusión social". Así, destaca que se mobilizarán na defensa da sanidade pública e critica a lei de saúde que se tramitará no Parlamento de Galicia nos próximos meses.


O XIII 12+1 Salón do Libro Infantil e Xuvenil de Pontevedra contou na súa primeira semana con arredor de 8.000 asistentes. | Salón do Libro Infantil e Xuvenil de Pontevedra\nO XIII 12+1 Salón do Libro Infantil e Xuvenil de Pontevedra contou na súa primeira semana con arredor de 8.000 asistentes.\nPese aos recortes no número de sesións das funcións teatrais concertadas con centros escolares, o Salón acada cifras de asistencia próximas as do ano pasado.\nPONTEVEDRA, 12 de marzo de 2012.- Dende que botara a andar o pasado domingo 4 de marzo, foron xá algo mais de 8.000 os rapaces e adultos que participaron das múltiples actividades do Salón. Aínda que é difícil contabilizar o número exacto, xa que varias accións tiveron lugar na rúa, os datos en poder da organización deixan patente o éxito de asistencia.\nPólas Tardes na Sala pasaron xá Os Bolechas (que volverán o 19), As misteriosas Cartas de Kafka, Buqueiras Novo e A Maxia e a menciña popular . Foron 3 as representacións teatrais: dúas de público infantil Kafka e a boneca viaxeira de EME2 e Merlin de Os Quinquilláns, e Os Menciñeiros de Volta e dalle para público xuvenil e adulto. Todas elas en aberto para público familiar e tamén concertadas con centros escolares.\nAs numerosas presentacións de libros, os colóquios, os obradoiros de maquillaxe de Troula e Receitas Máxicas de Ouvirmos, así coma os de contacontos, amuletos, etc en horário matinal para colexios, completaron a programación da pasada semana.\nNo nos esquecemos dos exitosos pasarrúas “13” de Troula e Os Bolechas, así coma das numerosas exposicións que acolle este ano a Sala do Pazo de Cultura: A Santa Compaña da Escola de Canteiros, o espazo adicado a Paco Martín, as ilustracións da AGPI, as Pezas Defensivas de Sargadelos, o carro de Buqueiras Novo e os traballos realizados pólos coles, que recibiron numerosas visitas.\nA semana entrante, comeza hoxe á súa programación ás 17:00 horas nas Tardes na Sala, da man dos Animais Encantadores de Susa Herrera. Un concerto didáctico e interactivo onde as personaxes dos libros da autora son tamén os protagonistas das aventuras narradas nas cantigas. As 19:30 horas, e coa participación de Vítor Vaqueiro e Antonio Reigosa asistiremos ao colóquio sobre Lugares Máxicos, que estará moderado por Calros Solla e falará tamén dos lugares máxicos da nosa cidade.\nNos seguintes días, a representación de Máximo Toxo (3,00 euros), a contada de Quico Cadaval na Sala Karma (5,00 euros), o teatro para adultos Pelos na Língua (8,00/5,00 euros) completarán a programación das Tardes na Sala.\nPorán a música e a nota distintiva os espectáculos musicais inéditos creados en exclusividade para o Salón do Libro: O xoves día 15 “O parrulo feo” recomendado a partir de 4 anos, chegará ao Teatro Principal da man da Banda de Música de Pontevedra e os contacontos e Pavís Pavós que porán música e voz, respectivamente a este conto tradicional que ninguén se pode perder (3,00 euros).\nO venres 16 será a Orquestra Filharmónica Cidade de Pontevedra, acompañada de Pavís Pavós e a Escola de Danza Druída os que darán vida ás personaxes dos contos “A bela adormecida” e “O Quebranoces” no Auditorio do Pazo da Cultura. Un espectáculo do máis completo que contará con música, danza e narración para facer as delicias dos rapaces a partir de 5 anos (3,00 euros).\nAo chegar a fin de semana, tocaralle o turno ao concerto para bebés “Sorte Sortiña” de Golfiños, os xogos tradicionais e o Torneo de Billarda no Recinto Feiral.\nAs actividades previstas na programación do 12+1 Salón do Libro Infantil e Xuvenil de Pontevedra desenvolveranse entre o 4 e o 31 de marzo de 2012. Pode consultar más información en www.salondolibro.org, Facebook e Twitter.


Os responsables políticos e sanitarios de Holanda teñen protagonizado nos últimos días unha carreira ao despropósito. O Ministro de Finanzas por un lado realizaba rimbombantes declaracións acerca da falta de eficiencia doutros países europeos na crise do COVID-19. Palabras que foron calificadas como "repugnantes" polo Primeiro Ministro portugués Antonio Costa.\nFrits Rosendaal, xefe de epidemioloxía clínica do Centro Médico da Universidad de Leiden (Países Baixos) facía unhas declaracións, onte pola mañá, nas que reclamaba que os anciáns demasiado vellos non deben ser levados aos hospitais: "En Italia, a capacidade das UCIs xestiónase de xeito moi distinto. Eles admiten a persoas que nós non incluiríamos porque son demasiado vellas".\nA primeira hora da tarde varias provincias holandesas solicitaban aos paises veciños que acollan pacientes holandeses nas súas unidades de UCIs (Unidades de Coidados Intensivos) en previsión da saturacións no seu sistema sanitario. Alemaña está tibiamente disposta a axudar a Holanda "sempre que entre dentro das nosas posibilidades", Bélxica pola súa parte rexeita admitir pacientes extranxeiros mentras non se acade o pico máximo da enfermidade.\nIsto é o que recolleron distintos medios sobre o tema, a partir de aquí a opinión de infoxornal.com:\nA posición de Holanda seguramente cambiará en pouco tempo ante as gravísimas consecuencias que pode ocasionar o Coronavirus COVID-19 nese país. A falta de solidaridade entre países da Unión Europea queda clara e evidente.\nPor outra parte, unha posición similar á de Bélxica deberia ter sido considerada polo Presidente da Xunta de Galiza, Alberto Núñez Feijoo, dias atrás, ante a petición da presidenta da Comunidade de Madrid Diaz Ayuso do envío de material médico (enviáronse 11 respiradores dende Galiza). Alberte Núñez Feijoo debería agardar a que se acadara o pico de saturación dos hospitais galegos, que é posterior ao pico de novos casos (contaxios), polo tanto, non se trata de insolidaridade senón de ser racionais e buscar o ben común dos cidadáns que te elixen como representante legal e colectivo por enriba doutros intereses. Ofrecer a máxima solidaridade non pode repercutir negativamente no teu propio país de xeito inmediato, ábrese o debate.\nNinguén está libre de cometer erros, así que cómpre evitar maiores críticas que a exposición dos feitos que xa se examinarán con detemento máis adiante. Que o Presidente da Xinta tome nota dos datos, para mellorar a súa xestión e, adiante. Onte, 27 de Marzo, foi un novo máximo de novos casos diarios en Galiza, +402, moito máis alto que o anterior, +293, do 23 de Marzo, o cal fai prever necesidades inminentes de novas UCIs e respiradores para os próximos 15 días.


Vendo 'The crown' | Galicia Digital\nVendo 'The crown'\nVendo "The crown" un pode entender, aínda non sendo monárquico, que todas as monarquías non son iguais. Algunhas forxan de aceiro o seu vínculo emocional co pobo e saben que teñen que estar con el nos momentos críticos.\nClaro está, isto apréndese a forza de erros e os Windsor cometéronos, destacando entre eles a traxedia de Aberfan: unha gran traxedia onde 144 persoas perderon a vida debido a un desprendemento sendo a maioría nenos. Chegou tarde, si, pero chegou e co tempo a propia Isabel II recoñece o erro.\nVendo "The crown" un pode ver algunhas diferencias entre os Windsor e os nosos. Se eu fora monárquico aconsellaríalles transparencia, humildade, neutralidade e, sobre todo estar preto do pobo porque da sintonía co pobo depende o seu futuro...


:: A importancia dunha boa ortografía na busca de emprego: | le Koncept\nA importancia da boa ortografía na busca de traballo\n24/08/2012 Unha excelente ortografía e escritura é a base dun bo texto e aínda máis considerando que, nos tempos de agora e na maioría das ocasións, comunicámonos máis por medios escritos que por calquera outro.\nDo mesmo xeito, o problema da ortografía non é só un problema escolar, vai máis aló. Pertence ao noso día a día, xa sexa a través de cartas, solicitudes, instancias, traballo de investigación, etc. Todo está escrito e debe ser impecable, en canto á ortografía, especialmente no currículo. Por que ter unha boa ortografía é algo tan importante no lugar de traballo?\nPorque é unha boa carta de presentación. Antes de velo, quen recluta candidatos por certo traballo, verá en primeira instancia o seu currículo e para eles ata ese momento, é dicir. Por este motivo, ten que ter unha ortografía impecable, que fala de ti como unha persoa que coñece estas regras e se preocupa por aplicarlles en todas as cousas.\nPorque abre as portas, un bo A ortografía pode expandir o seu campo de traballo, xa que poderá comunicarse por escrito, ideas, plans, obxectivos e obxectivos, sen ningunha dificultade.\nporque é sinónimo de calidade. Se decidiu traballar onde as súas tarefas implican a escritura, unha boa ortografía é parte do repertorio das habilidades que debe incluír no seu día a día. E mentres que hai correccións de ortografía en varios programas, estes non son 100% efectivos.\nPorque está ao seu alcance para coñecer as regras ortográficas. Non é unha tarefa de científicos ou sincronizados, estes están en mans en bibliotecas, libros escolares e en internet. Accesible para todos. Aínda que non é o mesmo escribir unha carta, que escribía un correo electrónico a un compañeiro de traballo, unha mensaxe con erros pode xogar e falar do que o escribiu, proxectando unha imaxe negativa que é fácilmente evitable.\nRecomendacións para aqueles que teñen problemas coa ortografía\nTomar todo o tempo que precisa escribir, pensa que dicir, como facelo e reler o escrito .. Utilizar correctores ortográficos automáticos, preguntar se ten dúbidas e obter amigos co dicionario.\nSexa un bo lector, xa que é máis fácil escribir correctamente se se le con continuidade e familiarízase coas palabras .\nFai que a escritura sexa un hábito e canto máis o practicas, é mellor facelo ao longo do tempo. Comprobe o seu currículo, correos electrónicos que envíe e practica a escritura polo menos unha folla por día.\nMargarita Chico, Director de Comunicación Corporativa de Working.com México, di que “as ocasións son frecuentes cando se recibiu un que outro currículo con falla ortografía e erros de escritura serios, o que implica que poden ser descualificados por algo tan sinxelo. “” É aconsellable comprobar unha, dúas ou ata tres veces o seu currículo para asegurarse de que todo estea ben escrito, quizais A revisión dun terceiro, podería axudarche a visualizar mellor os teus erros “End Chico.\n← Estereotipos: como se ven os profesionais?\nBariloche, entre montañas, lagos e sabor →


A inversión no entorno da igrexa de Barrantes vai superar os 132.000€ | Somos Ribadumia\nA sinatura dun convenio co arzobispado vai permitir que a igrexa dispoña dun aparcadoiro, algo moi demandado polos veciños e ususarios.\nA obra consta de dúas fases: a construción do aparcadoiro, beirarúas e canalizacións, e a conexión do alcantarelado nesa zona.\nFai agora un ano, o equipo de goberno anunciaba que estaba negociando un convenio coa igrexa ca fín de conseguir realizar un aparcadoiro no entorno da igrexa de barrantes , obra moi demanadada pola veciñanza e polas persoas que de xeito puntual, bodas, comunións, etc, se achegaban ata ese punto. En Outubro de 2016, logo de iniciadas as conversas, o equipo de goberno presentoulle ó Arzobispado varias propostas para a súa valoración. A resposta chegou en xaneiro de 2017, e esa resposta foi o paso previo preciso para acordar o convenio que asinaron ambas partes o pasado mércores 29 de marzo, e que vai permitir, ademais de dar solución a unha vella demanda dos veciños de San Andrés de Barrantes, solventar un problema de seguridade viaria.\nO convenio asinado supón a cesión durante vinte anos e sen custo algún para o Concello da superficie necesaria, 1.240,80 metros, para a creación do aparcadoiro e beirarúas, da que se ocupara o Concello.\nA obra do aparcadoiro vai permitir a creación de 40 prazas de estacionamento para coches, 4 delas reservadas para minusválidos e 2 prazas para autocares. Ademais construiranse as beirarrúas para facilitar o acceso do aparcamento á igrexa. O orzamento para estas actuacións é de 62.548,68 €, e está previsto que a maior parte do custe vaia con cargo a unha liña de axudas da Axencia Galega de Infraestruturas.\nRede de saneamento.\nPara optimizar os recursos e aproveitando a realización da urbanización da zona, levarase a cabo tamén a conexión de sumidoiros das vivendas desa zona coa rede xeral de saneamento. Obra que alcanza os 70.326,86 € incluídos nas liñas do Plan Concellos 2017.


ALEX E DAVID GAÑAN O I TORNEO DE PÁDEL POR PARELLAS DE CARRAL | Concello de Carral\nDesde mediados de setembro ata o 12 de outubro veuse disputando o I Torneo de Pádel por parellas de Carral nas novas pistas municipais situadas no Complexo deportivo de Carral.\nCon 32 xogadores inscritos, esta primeira edición do torneo foi un éxito. As parellas distribuíronse en 4 grupos para a disputa dunha liguiña na que se enfrontaron todos contra todos e que durou ata o día 4 de outubro. Destes grupos, clasificáronse os 2 primeiros, conformando así as fases finais, que se disputaron a partir do mércores 5.\nFoi o mércores 12 cando, tivo lugar a gran final. Ás 16.00 h, a parella formada por Alex e David enfrontáronse a Samuel e Marcos na disputa dunha final moi rifada; despois de máis de hora e media de encontro, o marcador decantouse finalmente ao lado de Alex e David cun resultado de 2/6 6/3 e 1/6.\nO próximo proxecto, cubrir as pistas\nO torneo disputouse entre os meses de setembro e outubro nas recentemente estreadas pistas municipais de pádel, que se abriron ao público a finais deste verán tras concluír as obras de peche perimetral.\nEste equipamento deportivo, que se construíu grazas a un convenio de colaboración coa Xunta de Galicia, está composto por dúas pistas regulamentarias con paredes de cristal, malla metálica e unha superficie de céspede artificial de última xeración.\nDesde a súa apertura, estas foron unha das instalacións municipais con máis uso, sendo necesario reservar a hora de xogo con varios días de antelación. Hai que ter en conta que nestes primeiros meses de funcionamento o custo polo uso da instalación, de xeito promocional, é gratuíto. Con todo, durante o próximo ano, aprobarase unha ordenanza de taxas na que se establecerán uns prezos populares para os usuarios en xeral e ademais bonificados para os socios do Complexo Deportivo de Carral.\nDoutra banda, e co obxecto de mellorar o uso do equipamento, o Concello prevé acometer as obras para cubrir ambas as pistas mediante unha subvención FEADER solicitada en 2015 á Xunta de Galicia.